cyanic-selkie/wikianc huggingface dataset:
టోగో
గనులు
మైనింగ్ 2012 లో జి.డి.పి.లో 33.9% ఉత్పత్తి చేసింది. 2010 లో జనాభాలో 12% మంది ఉద్యోగులను కలిగి ఉంది. టోగో ప్రపంచంలో నాలుగవ అతిపెద్ద ఫాస్ఫేట్ డిపాజిట్లను కలిగి ఉంది. ఫాస్ఫేటు ఉత్పత్తి సంవత్సరానికి 2.1 మిలియన్ల టన్నులు ఉంది. 90 వ దశకం మధ్యకాలం నుండి మైనింగ్ పరిశ్రమలో క్షీణత ఏర్పడింది. ప్రభుత్వం దానిని కొనసాగించడానికి భారీగా పెట్టుబడి పెట్టాలి. ప్రపంచ మార్కెట్లలో ఫాస్ఫేటు ధరలు పడిపోవడం, విదేశీ పోటీని అధికరించడం వలన మైనింగు పరిశ్రమ కష్టాలను ఎదుర్కొంటోంది. సున్నపురాయి, పాలరాయి, ఉప్పులు కూడా ఉన్నాయి. పరిశ్రమ కేవలం 20.4% జాతీయ ఆదాయాన్ని మాత్రమే అందిస్తుంది. ఎందుకంటే ఇది కొద్దిస్థాయిలో చిన్న పరిశ్రమిక రంగం, బిల్డర్లను కలిగి ఉంటుంది. సున్నపురాయి పెద్ద నిల్వలు టొగో సిమెంటును ఉత్పత్తి చేయడానికి అనుమతిస్తుంది.
గణాంకాలు
2010 నవంబరు జనాభా లెక్కలు ఆధారంగా టోగో జనసంఖ్య 61,91,155. చివరి జనాభా గణనలో రెండింతలు కంటే అధికం. 1981 లో సేకరించిన జనాభా గణన దేశ జనసంఖ్య 27,19,567. రాజధాని, అతిపెద్ద నగరమైన లోమే. 1981 లో 3,75,499 ఉంది. 2010 లో 8,37,437 కు పెరిగింది. 2010 లో గోల్ఫు ప్రిఫెక్చరు చుట్టుపక్కల పట్టణ జనాభా జోడించినప్పుడు, పరిసరప్రాంతాల జనసంఖ్యతో కలిసిన లోమే జనసంఖ్య 14,77,660 ఉంది.
టోగోలోని ఇతర నగరాలలో స్కోడె (95,070), కారా (94,878), క్పలిం (75,084), అటక్పమె (69,261), డపాంగు (58,071),త్సెవీ (54,474). జనసంఖ్యా పరంగా టోగో ప్రపంచదేశాలలో అత్యధిక జనసంఖ్య కలిగిన దేశాలలో 107 వ స్థానంలో ఉంది. ప్రజలలో 75% మంది గ్రామీణప్రాంతాలలో నివసిస్తూ వ్యవసాయం, పశుపోషణతో జీవనం సాగిస్తుంటారు. టోగో జనసంఖ్యాభివృద్ధి చాలా బలంగా ఉంది.
సంప్రదాయ సమూహాలు
టోగోలో సుమారు 40 విభిన్న జాతుల సమూహాలు ఉన్నాయి. వీరిలో దక్షిణప్రాంతంలో ఉన్న ఈవు జనాభాలో 32% మంది ఉన్నారు. దక్షిణ తీరప్రాంతంలో వారు 21% మంది జనాభా ఉన్నారు. మధ్యలో కొటోకొలి (టాం), త్చంబా, ఉత్తరప్రాంతంలో కాంబే ప్రజలు (22%) ఉన్నారు. ఓచుజిలు జనాభాలో 14% ఉన్నారు. కొన్నిసార్లు ఎవెసు, ఓయుచ్విస్లు ఒకే రకంగా పరిగణించబడుతుంటారు. కానీ రెండు సమూహాలను అధ్యయనం చేసిన ఫ్రెంచి వారు వేర్వేరు వ్యక్తులని భావించారు. ఇతర జాతి సమూహాలలో మినా, మోస్సీ, అజా ప్రజలు (సుమారు 8%) ఉన్నారు. స్వల్పసంఖ్యలో ఐరోపా జనాభా కూడా ఉంది
మతం
సి.ఐ.ఎ. వరల్డు ఫాక్టు బుకు ప్రకారం జనాభాలో 29% క్రిస్టియన్లు, 20% ముస్లింలు 51% స్థానిక విశ్వాసాల అనుచరులుగా ఉన్నారని భావిస్తున్నారు.
పోర్చుగీసు, కాథలికు మిషనరీల రాక తరువాత 15 వ శతాబ్దం మధ్యకాలం నుండి క్రైస్తవ మతం వ్యాపించింది. 19 వ శతాబ్దం రెండవ అర్ధభాగంలో జర్మన్లు ​​ప్రొటెస్టంటిజంను ప్రవేశపెట్టారు. బ్రూమెన్ మిషనరీ సొసైటీకి చెందిన వంద మిషనరీలు టోగో, ఘానా తీర ప్రాంతాలకు పంపబడ్డాయి. టొగో ప్రొటెస్టంట్లను "బ్రెమా" ( "బ్రెమెన్" పదానికి వికృతి) అని పిలిచేవారు. మొదటి ప్రపంచ యుద్ధం తర్వాత జర్మనీ మిషనరీలు విడిచిపెట్టవలసి వచ్చింది. ఇది ఈవ్ ఎవాంజెలికల్ చర్చి ప్రారంభ స్వయంప్రతిపత్తికి జన్మనిచ్చింది.
భాషలు
టోగో ఒక బహుభాషా దేశం. ఎథ్నోలాగు ప్రకారం దేశంలో 39 విభిన్న భాషలు వాడుకలో ఉన్నాయి. వీటిలొలో చాలాభాషా కమ్యూనిటీలలో 10,00,000 కంటే తక్కువ మంది సభ్యులు ఉన్నారు. 39 భాషలలో ఏకైక అధికారిక భాష ఫ్రెంచి. 1975 లో వాడుకలో ఉన్న రెండు స్థానిక భాషలను రాజకీయంగా జాతీయ భాషలుగా పేర్కొనబడ్డాయి: ఎవే, కబీ. ఇవి రెండు అత్యంత విస్తారంగా వాడుకలో ఉన్న దేశీయ భాషలు కూడా ఉన్నాయి.
ఫ్రెంచి అధికారికంగా విద్య, శాసనసభ, అన్ని రకాల మీడియా, పరిపాలన, వాణిజ్యంలో వాడుకలో ఉంది. దక్షిణప్రాంతంలో విస్తారమైన కమ్యూనికేషను భాష ఈవు. ఇది కొన్ని ఉత్తర పట్టణప్రాంతాలలో వాణిజ్య భాషగా పరిమితమైనది. అధికారికంగా ఈవు, కబియే "జాతీయ భాషలు". ఇవి టోగోలేస్ మాధ్యమంలో అధికారిక విద్యలో వాడుకలో ఉన్నాయి.
దేశం జర్మనీ కాలనీగా ఉన్నప్పటికీ మొదటి ప్రపంచ యుద్ధం సమయంలో ఫ్రెంచి స్వాధీనం చేసుకునే వరకు జర్మనీ భాష విస్తారంగా వ్యాపింప చేయబడలేదు. ప్రస్తుతం దానికి అధికారిక హోదా లేదు.
విద్య
Education in Togo is compulsory for six years. In 1996, the gross primary enrollment rate was 119.6%, and the net primary enrollment rate was 81.3%. In 2011, the net enrollment rate was 94%, one of the best in the West African sub-region. The education system has suffered from teacher shortages, lower educational quality in rural areas, and high repetition and dropout rates.
సంస్కృతి
టోగో సంస్కృతిని అనేక జాతుల సమూహాలు ప్రభావితం చేసాయి. వీటిలో అతిపెద్ద, అత్యంత ఇవు, మినా, టెం, తమ్బా, కబ్రే ప్రభావవంతమైనవిగా ఉంటాయి.
టోగోలో క్రైస్తవులు, ముస్లిములు సంఖ్యాపరంగా ఆధిఖ్యతలో ఉన్నప్పటికీ 50% టోగో ప్రజలు స్థానికంగా ఆనిమిజం విశ్వాసాలను, సంప్రదాయాలను ఆచరిస్తున్నారు.
ఇబెజి ఆరాధనను విశదీకరించే ప్రసిద్ధ ఇవే విగ్రహాలు ఉన్నాయి. ఆఫ్రికా ముసుగులు కంటే శిల్పాలు, వేట ట్రోఫీలు ఉపయోగించబడ్డాయి. కలప వడ్రంగి (క్లోటో) "వివాహం గొలుసులు" ప్రసిద్ధి చెందాడు: రెండు పాత్రలను చెక్కతో కూడిన రింగులు మాత్రమే కలపబడి ఉంటాయి.
క్లోటో కళాత్మక కేంద్రం రంగులద్దిన బాటిక్సు దుస్తులతో పురాతన రోజువారీ జీవితశైలిలోని రంగుల సన్నివేశాలను సూచిస్తుంది. అస్హౌను చేనేతకారుల ఉత్సవాల్లో ఉపయోగించే లోయినుక్లోత్సు ప్రసిద్ధి చెందాయి. ప్లాస్టికు సాంకేతిక నిపుణుడు పాలు ప్రస్తుతం అహీ అంతర్జాతీయంగా గుర్తింపు పొందింది. ఆయన "జోటాను" ను సాధించాడు.
అధికారిక టొగాలీయులు పానీయాన్ని సొడాబి అని పిలుస్తారు. తాటి చెట్ల చివరి భాగంలో గాటుపెట్టి దాని నుండి స్వవించే ద్రవాన్ని మట్టు కుండలలో సేకరించి తయారు చేయబడే కల్లు.
ఒలింపిక్సు
2008 ఆగస్టు 12 న బెంజమిను బౌక్కపేటి (టోగోలేసు తండ్రి, ఒక ఫ్రెంచి తల్లికి జన్మించాడు) పురుషుల కే 1 కయాక్ స్లాలోంలో ఒక కాంస్య పతకాన్ని గెలుచుకున్నాడు. ఇది టోగోలీ బృందం మొట్టమొదటిసారిగా గెలిచిన తొలి పతకంగా గుర్తింపును పొందింది.
ఫుటు బాలు
ఫుట్బాలు టోగో అత్యంత గుర్తింపు పొందిన జాతీయ క్రీడ. నైజీరియా, ఐవరీ కోస్ట్, కామెరూన్, ఘనా, సెనెగల్ లతో కేసు తరువాత 2006 లో ప్రపంచ కప్పుకు టోగో కూడా అర్హత సాధించింది. గ్రూపు దశలో టోగో విజయాన్ని నమోదు చేయలేదు. టోగో సి.ఎ.ఎఫ్.కు కూడా అర్హత సాధించింది. బచిరౌ సాలౌ మొదటిసారిగా పుట్ బాలు క్రీడాకారుడుగా గుర్తింపు పొంది టోగోకు చెందిన సాకరు నక్షత్రక్రీడాకారుల మార్గం సుగమం చేసాడు. ఎవరు మొదటి ప్రముఖ ఫుట్బాలు ఉంది. ఆయన జర్మనీ బండెస్లిగాలో 14 సంవత్సరాల కన్నా ఎక్కువగా క్రీడలలో పాల్గొన్నాడు. బోరుసియా మోనుచెంగ్లాబ్దాచు, ఎం.ఎస్.వి. డూయిస్బర్గు వంటి జర్మను క్లబ్బులకు లిజెండుగా మారాడు. సాలో తొమ్మిది సంవత్సరాల కాలంలో టోగో కోసం 38 ట్రోఫీలను సంపాదించాడు. అతను 300 ఆటలను ఆడాడు. జర్మనీ ప్రధాన లీగులో 69 గోల్సు సాధించాడు. అత్యంత ప్రసిద్ధ ఫుట్బాలు క్రీడాకారుడు ఇమ్మాన్యూలు అడేబెయోరు టోగోలో జాతీయ జట్టుకు 30 గోల్సు సాధించాడు. ఇంగ్లీషు ప్రీమియరు లీగులో 97 గోల్సు చేశాడు.
వేడుకలు
టోగోలో సెక్యులరు వేడుకలు ఉన్నాయి. ఈ ఉత్సవాల్లో జనవరి 1 - "ఫెటీ నేషనల్" (ఫ్రెంచులో జాతీయ ఉత్సవం), 27 ఏప్రిలు - స్వాతంత్ర్య దినం మొదలైనవి ఉన్నాయి. ఈ ఉత్సవాలు ఉద్యోగాలకు అవకాశం కల్పిస్తాయి. వారు మరింతమంది పర్యాటకులను ఆకర్షిస్తారు
శాతవాహన విశ్వవిద్యాలయం
శాతవాహన విశ్వవిద్యాలయం తెలంగాణ రాష్ట్రం కరీంనగర్ లో ఉన్న విశ్వవిద్యాలయం. జిల్లా విద్యార్థులకు ఉన్నత విద్య అవసరాలను తీర్చడానికి కరీంనగర్ జిల్లాలో ఉన్న ఈ ఏకైక విశ్వవిద్యాలయానికి ఈ ప్రాంతాన్ని పాలించిన శాతవాహన రాజవంశం పేరు పెట్టారు.
ప్రారంభం
2008, జూన్ 25న ఇచ్చిన జీవో నెం.89 ప్రకారం ఉన్నత విద్య విభాగం ఆధ్వర్యంలో 2008లో ఈ విశ్వవిద్యాలయం స్థాపించబడింది. తొలిదశలో ఈ విశ్వవిద్యాలయ కార్యకలాపాలు ఉస్మానియా విశ్వవిద్యాలయం, కాకతీయ విశ్వవిద్యాలయం ల్లోని పోస్ట్ గ్రాడ్యుయేట్ సెంటర్‌ల నుండి కొనసాగాయి. 2008 జూన్ నెలలో అప్‌గ్రేడ్ చేయబడిన ఈ విశ్వవిద్యాలయం 2010లో ఉమ్మడి కరీంనగర్ జిల్లాలోని డిగ్రీ, పిజి కళాశాలలను అనుసంధానం చేయడం ప్రారంభించింది.
ప్రాంగణాలు
ఈ విశ్వవిద్యాలయానికి మూడు కార్యనిర్వాహక ప్రాంగణాలు ఉన్నాయి. ప్రధాన ప్రాంగణంలో పరిపాలన భవనం, విశ్వవిద్యాలయ ఆర్ట్స్, సాంఘిక, వాణిజ్యశాస్త్ర కళాశాల, విశ్వవిద్యాలయ విజ్ఞానశాస్త్ర కళాశాలలు ఉన్నాయి. విశ్వవిద్యాలయ రెండవ ప్రాంగణం కరీంనగర్ నగరానికి సమీపంలో ఉంది, ఇందులో విశ్వవిద్యాలయ ఔషదశాస్త్ర కళాశాల ఉంది. మూడవది గోదావరిఖని నగరంలో ఉంది, ఇందులో విశ్వవిద్యాలయ పిజి కళాశాల ఉంది. 2012 సెప్టెంబరు నెల నుండి ప్రధాన ప్రాంగణం నుండి విశ్వవిద్యాలయ పరిపాలన కార్యకలాపాలు కొనసాగుతున్నాయి. శాతవాహన విశ్వవిద్యాలయం ప్రాంగణాలల్లో వసతి గృహాలు, గ్రంథాలయాలు కూడా ఉన్నాయి.
కరీంనగర్ నగరంలో 200 ఎకరాల విస్తీర్ణంలో అడవిలాంటి ప్రాంతంలో ఈ విశ్వవిద్యాలయ ప్రధాన ప్రాంగణం ఉంది. ఈ ప్రాంగణం చుట్టూ అందమైన రాతి గోడ కట్టబడింది. ఇక్కడున్న చెట్లు, జంతువులు ప్రధాన ఆకర్షణగా నిలుస్తున్నాయి, ఇందులో సుమారు 100 నెమళ్ళు, అనేక కుందేళ్ళు ఉన్నాయి.
కళాశాలలు - కోర్సులు
శాతవాహన విశ్వవిద్యాలయానికి అనుబంధంగా ఉన్న 191 కళాశాలలు డిగ్రీ, పిజి, వృత్తివిద్యా కోర్సులను అందిస్తున్నాయి. ఇందులో 22 పిజి, 3 వృత్తివిద్యా డిగ్రీ కోర్సులు, ఇతర డిగ్రీ కోర్సులు (బిఎ, బి.కామ్., బి.ఎస్.సి) ఉన్నాయి. బి.ఫార్మసీ, ఎంఏ (అర్థశాస్త్రం, ఇంగ్లీష్, సోషియాలజీ, తెలుగు, ఉర్దూ), ఎంబిఏ, ఎం.కామ్ వంటి కోర్సులను, ఎం.ఎస్సీ. (వృక్షశాస్త్రం, రసాయనశాస్త్రం, కంప్యూటర్ శాస్త్రం, ఆహారశాస్త్రం & సాంకేతికత, ఇన్స్ట్రుమెంటేషన్ భౌతికశాస్త్రం గణితశాస్త్రం) మొదలైన కోర్సులు కరీంనగర్ లోని విశ్వవిద్యాలయ కళాశాల, గోదావరిఖనిలోని విశ్వవిద్యాలయ పిజి కళాశాల ద్వారా అందించబడతాయి.
ప్రస్తుతం, విశ్వవిద్యాలయంలో విజ్ఞానశాస్త్రం, వాణిజ్యశాస్త్రం & నిర్వాహణశాస్త్రం, న్యాయశాస్త్రం, ఆర్ట్స్, సాంఘీక శాస్త్రం, ఓరియంటల్ లాంగ్వేజెస్ మొదలైన కోర్సులు బోధించే తొమ్మిది అధ్యాపకులు ఉన్నారు. ఈ విశ్వవిద్యాలయ పరిధిలో ఉమ్మడి కరీంనగర్ జిల్లాలో 160కి పైగా ప్రభుత్వ, ప్రైవేట్ కళాశాలలు ఉన్నాయి. నమోదు చేసుకున్న విద్యార్థులకు విద్యను అందించడానికి విశ్వవిద్యాలయం సెమిస్టర్ విధానాన్ని అనుసరిస్తుంది.
ఇతర వివరాలు
ఉత్తర తెలంగాణ ప్రాంతంలో ఉన్న కరీంనగర్ జిల్లాకుచెందిన గ్రామీణ ప్రాంతాల్లోని ఎస్సీ, ఎస్టీ, ఓబిసి విభాగాలకు చెందిన గ్రామీణ బాలికలకూ, ఆర్థికంగా, సామాజికంగా వెనుకబడిన యువతకు ఉన్నత విద్య అందించడంకోసం ఈ విశ్వవిద్యాలయం కృషి చేస్తోంది. 2015 - 2016 విద్యా సంవత్సరంలో మొత్తం నమోదైన విద్యార్థుల్లో సుమారు 93% మంది విద్యార్థులు ఎస్సీ, ఎస్టీ, ఓబిసి విభాగాలకు చెందినవారు ఉన్నారు.
ఉపకులపతులు
ఇప్పటివరకు పనిచేసిన ఉపకులపతుల జాబితా
విశ్వవిద్యాలయ చిహ్నం
జిల్లాలోని త్రవ్వకాల్లో లభించిన వివిధ నాణేలు, పురావస్తు ప్రాముఖ్యత గల వస్తువులపై శాసనాలు కలుపుకొని కరీంనగర్ జిల్లా పురాతన సంస్కృతిని సూచించే విధంగా ఈ చిహ్నం రూపొందించబడింది. శాసనాలు చాలా బౌద్ధ సంస్కృతికి ప్రతిబింబాలు. చిహ్నంలో ఉన్న బొమ్మలు, సంకేతాలు (గుర్తులు) శాతవాహన శకంలోని కొన్ని మతపరమైన అవశేషాలను సూచిస్తున్నాయి. కాలమ్ ఎగువ భాగంలో ఉన్న ఆరు చేతులు బాణం, చేపలు, హుక్స్ లను సూచిస్తాయి. జిల్లాలో తవ్వకాలలో లభించిన నాణెం నుంచి ఇది తీసుకోబడింది. దీనిపై ఉన్న ఒక చుక్క చుట్టూ ఒక చదరపు బ్లాక్‌లో నాలుగు నెలవంకలు ఉన్నాయి. స్తంభాలు గేట్‌వేలోని బీమ్‌తో ఆకులేని చెట్ల రూపకల్పన కలిగిన దీర్ఘచతురస్రాకార బ్లాక్‌తో కలుపబడ్డాయి. తోరణం రెండు ఎద్దుతో అలంకరించబడి ఉంది. తోరణంపైన రెండు నెమళ్ళు అలంకరించబడ్డాయి.
మూలాలు
వర్గం:తెలంగాణ విశ్వవిద్యాలయాలు వర్గం:విశ్వవిద్యాలయాలు వర్గం:2008 స్థాపితాలు వర్గం:కరీంనగర్ వర్గం:తెలంగాణ విద్యాసంస్థలు
బన్సీలాల్
బన్సీలాల్ లెఘా (26 ఆగష్టు 1927 - 28 మార్చి 2006) భారత స్వాతంత్ర్య సమర యోధుడు, సీనియర్ కాంగ్రెస్ నాయకుడు, హర్యానా మాజీ ముఖ్యమంత్రి, భారత మాజీ రక్షణ మంత్రి. చాలామంది అతన్ని ఆధునిక హర్యానా వాస్తుశిల్పిగా భావిస్తారు. బన్సీలాల్ తో పాటు హర్యానాలోని ప్రధాన రాజకీయ కుటుంబాలుగా ఏర్పడిన దేవీలాల్, భజన్ లాల్ లను కలిపి ఈ ముగ్గురినీ హర్యానా లాల్ త్రయం అంటారు.
బన్సీలాల్ 1967 లో తొలిసారి తోషం హర్యానా రాష్ట్ర శాసనసభకు నుంచి ఎన్నికయ్యాడు. మొత్తం ఏడుసార్లు శాసనసభకు ఎన్నికయ్యాడు. హర్యానా ముఖ్యమంత్రిగా మూడు సార్లు పనిచేశాడు: 1968–75, 1986-87, 1996–99. 1975 -1977 మధ్య నున్న అత్యవసర పరిస్థితి కాలంలో బన్సీలాల్‌ను మాజీ ప్రధాని ఇందిరాగాంధీ కి, ఆమె కుమారుడు సంజయ్ గాంధీకి అత్యంత సన్నిహితుడిగా పరిగణించేవారు.
అతను 1975 డిసెంబరు నుండి 1977 మార్చి వరకు భారత రక్షణ మంత్రిగా పనిచేశాడు. 1975 లో కేంద్ర ప్రభుత్వంలో పోర్ట్‌ఫోలియో లేని మంత్రిగా కొంతకాలం పనిచేశాడు. రైల్వే, రవాణా శాఖలను కూడా కొంత కాలం పాటు నిర్వహించాడు.
1996 లో కాంగ్రెసు పార్టీ నుండి విడిపోయి హర్యానా వికాస్ పార్టీని స్థాపించాడు. 2004 లో తిరిగి కాంగ్రెసు పార్టీలో చేరాడు. 2005 అసెంబ్లీ ఎన్నికల్లో కాంగ్రెస్‌ను గెలిపించడంలో తోడ్పడ్డాడు.
తొలి జీవితం
బన్సీలాల్ 1927 ఆగస్టు 26 న చౌధరి మోహర్ సింగ్, విద్యా దేవి లకు జన్మించాడు. వీరు హిందూ జాట్ కులస్థులు. బ్రిటిషు పంజాబ్‌లో (ఇప్పుడు హర్యానా) భివానీ జిల్లాలోని గోలాఘర్ గ్రామంలో అతను జన్మించాడు. అతను ఆర్ట్స్‌లో BA చేసి, తరువాత జలంధర్ లోని పంజాబ్ యూనివర్సిటీ లా కాలేజీలో లా డిగ్రీ చేసాడు.
లాల్‌కు సురేంద్ర సింగ్, రణబీర్ సింగ్ మహేంద్ర అనే ఇద్దరు కుమారులు ఉన్నారు.
ఎమర్జెన్సీ సమయంలో పాత్ర
1975 లో అప్పటి ప్రధాని ఇందిరాగాంధీ ఎమర్జెన్సీ విధించినప్పుడు లాల్ వెలుగులోకి వచ్చాడు. ఆ రోజుల్లో ఇందిరాగాంధీకి, ఆమె కుమారుడు సంజయ్ గాంధీకీ విశ్వాసపాత్రంగా ఉండేవాడు. విసి శుక్లా, ఓం మెహతా తదితరులతో పాటు సంజయ్ గాంధీ చుట్టూ ఉండే అనుచరుల్లో భాగంగా ఉండేవాడు. దీనిని 'ఎమర్జెన్సీ కాకస్' అని పిలుస్తారు. సంజయ్ గాంధీ నేతృత్వంలో జరిగిన అనేక దుందుడుకు పనులకు ఈ సమూహానిదే బాధ్యత అని అంటారు.
అతను 1975 డిసెంబరు 21 నుండి 1977 మార్చి 24 వరకు రక్షణ మంత్రిగా పనిచేసాడు. 1975 డిసెంబరు 1 నుండి 1975 డిసెంబర్ 20 వరకు కేంద్ర ప్రభుత్వంలో పోర్ట్‌ఫోలియో లేని మంత్రిగా ఉన్నాడు. జనతా పార్టీ ప్రభుత్వం ఏర్పాటు చేసిన షా విచారణ కమిషన్, వ్యక్తిగత ప్రయోజనాల కోసం లాల్ తన అధికారాన్ని తరచుగా దుర్వినియోగం చేసినట్లు గుర్తించింది.
బన్సీలాల్ 2006 మార్చి 28 న, 78 సంవత్సరాల వయసులో, న్యూఢిల్లీలో అనారోగ్యంతో మరణించాడు.
మద్దుకూరి చంద్రశేఖరరావు
జీవిత విశేషాలు
చంద్రశేఖరరావు కృష్ణాజిల్లా, పెదపారుపూడి మండలం, వెంట్రప్రగడ గ్రామంలో 1907లో జన్మించాడు. ఇతడు విద్యార్థి దశలో జాతీయోద్యమంలో పాల్గొని దాని నుంచి కమ్యూనిస్టు ఉద్యమానికి వచ్చాడు. ఇతడు ఇంజినీరింగ్‌ విద్యార్థిగా 1930లో ఉప్పుసత్యాగ్రహంలో పాల్గొని జైలుకు వెళ్లాడు. 1932లో వ్యష్టి సత్యాగ్రహంలో పాల్గొన్న సందర్భంలో పోలీసులు ఇతడిని చిత్రహింసలు పెట్టారు. రెండేళ్ల కఠిన జైలు శిక్ష విధించారు. జైలులోనే మార్క్సిస్టు సాహిత్యాన్ని అధ్యయనం చేసి అవగాహన చేసుకున్నాడు. తన పంథా నిర్ధారించుకున్నాడు. తనతోపాటు అనేక మంది యువకులను సమీకరించి పార్టీకి సుశిక్షితులైన సైనికుల్లా మార్చాడు. పుచ్చలపల్లి సుందరయ్య, కంభంపాటి సత్యనారాయణ, చలసాని వాసుదేవరావుతో కలిసి కమ్యూనిస్టు పార్టీ నిర్మాణానికి తనదైన ముద్రతో పనిచేశాడు. క్షేత్రస్థాయిలో పనిచేయడంతోపాటు ఓ మేధావిగా శైశవ దశలో కమ్యూనిస్టు పార్టీకి కొన్ని విషయాల్లో ఇతడు మార్గదర్శకం చేశాడు. అంతర్జాతీయ కమ్యూనిస్టు ఉద్యమం, మాతృదేశ దాస్య విముక్తి ఉద్యమాన్ని సమన్వయం చేసి పార్టీని నడిపించడంలో ఇతడు చూపిన మార్గమే దిక్సూచిలా నిలిచింది. సోవియట్‌ యూనియన్‌పై నాజీల దాడి నేపథ్యంలో కమ్యూనిస్టు పార్టీ తీసుకున్న వైఖరికి జాతీయవాదుల నుంచి వ్యతిరేకత వచ్చింది. అప్పుడు ఆంధ్ర కమ్యూనిస్టులు ఇతడి నాయకత్వాన సంయమనంతో ముందుకు సాగారు. సుభాష్‌చంద్రబోస్‌లాంటి పొరబడిన దేశభక్తులపై తీవ్ర పదజాలంతో విమర్శలు చేయడాన్ని తొలినుంచి ఇతడు వ్యతిరేకించాడంటే ఈయన ముందుచూపు, పరిస్థితులపై ఈయన అవగాహన స్పష్టమవుతోంది. ఇతడు రాసిన వ్యాసాలు 'గాంధీ-ఇర్విన్‌ నాటినుంచి జమీందారీ పోరాటం వరకు' కాంగ్రెస్‌ నిర్వహించిన రాజకీయాలు ఏమిటో అర్థమవుతాయి. ఒక దశలో కమ్యూనిస్టు పార్టీపై జరిగిన కువిమర్శలను తిప్పికొట్టడంలో ఇతడు తన వ్యాసాలను ఆయుధాలుగా ఎక్కుపెట్టాడు.
బన్సీలాల్
వెలుపలి లంకెలు
వర్గం:హర్యానా ముఖ్యమంత్రులు వర్గం:2006 మరణాలు వర్గం:1927 జననాలు వర్గం:హర్యానా రాజకీయ నాయకులు
మద్దుకూరి చంద్రశేఖరరావు
రాజకీయజీవితం
ఆంధ్ర రాష్ట్రంలో కమ్యూనిస్టు పార్టీ నిర్మాణానికి ఇతడు చేసిన కృషి గణనీయమైంది. మద్రాసు నుంచి విడిపోయి ఆంధ్రరాష్ట్రం ఏర్పాటుకు కమ్యూనిస్టు పార్టీ ఇతని నాయకత్వంలో నిజమైన పోరాటం చేసింది. నాగరికత, చరిత్ర, సంస్కృతి, సాహిత్యంపై కమ్యూనిస్టు పార్టీ ప్రత్యేక శ్రద్ధ తీసుకొనడానికి ఇతని చొరవే ప్రధాన కారణం. సోషలిస్టు భావాలను, మార్క్సిస్టు సిద్ధాంతాలను ప్రజల్లో ప్రచారం చేయడానికి, ప్రజల సమస్యలు వెలుగులోకి తెచ్చి, వాటి పరిష్కారానికి సాగే ఉద్యమాలకు ఊతంగా నిలవడానికి పత్రికల ద్వారా ఇతడు కృషి చేశాడు. కమ్యూనిస్టు ఉద్యమాభివృద్ధికి, ప్రజాతంత్రశక్తుల సమీకరణకు తన వ్యాసాలు, సంపాదకీయాల ద్వారా ఇతడు తపించాడు. 1951నుంచి 56వరకు రాష్ట్ర కమ్యూనిస్టు కమిటీ కార్యదర్శిగా ఉన్నాడు. ఇతడు ఏనాడు పదవుల్ని ఆశించలేదు. పార్లమెంటరీ ప్రజాస్వామ్యంలో పదవుల కన్నా పార్టీ నిర్మాణమే ముఖ్యమని నమ్మినవాడు. 1952లో రాజ్యసభకు పంపాలని పార్టీ నిర్ణయిస్తే సున్నితంగా తిరస్కరించాడు. పార్టీలో ముఠాతత్వానికి నిరసనగా అన్ని బాధ్యతలు వదిలి కర్నూలు వెళ్లి సామాన్య రైతు జీవితం గడిపాడు. అక్కడ కూడా సామాన్య కార్యకర్తగా పార్టీ నిర్మాణానికి కృషిచేశాడు.
మూలాలు
వర్గం:1907 జననాలు వర్గం:సంపాదకులు వర్గం:కృష్ణా జిల్లా స్వాతంత్ర్య సమర యోధులు వర్గం:కృష్ణా జిల్లా కమ్యూనిస్టు నాయకులు వర్గం:కృష్ణా జిల్లా పాత్రికేయులు
శ్రీనగర్–కార్గిల్–లెహ్ రైలు మార్గము
శ్రీనగర్–కార్గిల్–లెహ్ రైలు మార్గము  శ్రీనగర్ నుండి కార్గిల్ ద్వారా లెహ్ వరకు భారతీయ రైల్వేలు యొక్క ప్రతిపాదిత రైలు మార్గం. 26 ఫిబ్రవరి 2013 న ఈ జాతీయ పథకాన్ని జాతీయ కార్యక్రమంగా ప్రకటించారు.
2013-14 సంవత్సరంలో శ్రీనగర్–కార్గిల్–లెహ్ రైలు మార్గము సర్వే చేపట్టనున్నట్లు భారత రైల్వే మంత్రి పవన్ కుమార్ బన్సాల్ ప్రకటించారు.
వ్యూహాత్మక ప్రాముఖ్యత
ఈ రైల్వే మార్గం పూర్తయిన తర్వాత, లెహ్ నుండి నేరుగా జమ్మూ, కాశ్మీర్, భారత దేశంలోని మిగిలిన రైల్వే జోనులతో అనుసంధానించ బడుతుంది. శ్రీనగర్, లెహ్ యొక్క మధ్య దూరం 422 కి.మీ. (262 మైళ్ళు) దూరంలో ఉంది. లెహ్ కు రైల్వే లైన్లు పూర్తయినప్పుడు, ఢిల్లీ నుండి లెహ్ చేరుకోవడానికి సమయం తగ్గుతుంది. ఇది సురక్షిత ప్రజా రవాణా, త్వరితగతంగా సేవలు అందిస్తుంది. వ్యూహాత్మక సైనిక స్థావరాలైన లెహ్ నకు సిబ్బంది, సామగ్రి రవాణా మరింత సులభంగా చేయబడుతుంది.
సవాళ్లు
జమ్మూ-బారాముల్లా రైలు మార్గము తరువాత, శ్రీనగర్–కార్గిల్–లెహ్ రైలు మార్గము అధిక పర్వతాలు, పెద్ద సంఖ్యలో సొరంగాలు, అధిక వంతెనలు, తీవ్రమైన శీతల వాతావరణం కారణంగా భారతీయ రైల్వేలలో అత్యంత సవాలుగా ఉండే రైల్వే ప్రాజెక్టుగా చెప్పవచ్చు.
మూలాలు
వర్గం:జమ్మూ కాశ్మీరు రైలు రవాణా వర్గం:ఉత్తర రైల్వే జోన్ వర్గం:భారతదేశం లోని ప్రతిపాదిత రైల్వే లైన్లు వర్గం:శ్రీనగర్ రవాణా వర్గం:లెహ్ రవాణా వర్గం:ఫిరోజ్‌పూర్ రైల్వే డివిజను వర్గం:భారతీయ పర్వత రైల్వేలు వర్గం:భారతీయ రైలు మార్గాలు
సోనిపట్ లోక్‌సభ నియోజకవర్గం
సోనిపట్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, హర్యానా రాష్ట్రంలోని 10 లోక్‌సభ నియోజకవర్గాలలో ఒకటి. ఈ నియోజకవర్గం పరిధిలోకి తొమిది అసెంబ్లీ స్థానాలు వస్తాయి.
మూలాలు
వర్గం:హర్యానా లోక్‌సభ నియోజకవర్గాలు
నీలం ఎరుపు లోరీ
నీలం ఎరుపు లోరీ, ఇయోస్ హిస్ట్రియో అనేది ఇండోనేషియాకు చెందిన చెట్లలో నివసించే చిలుక. ఇది అంతర్జాతీయంగా ప్రమాదస్థాయిలో ఉన్న ప్రజాతి. దీన్ని పెంపకంకోసం వేటాడడం వలన, వాటి సహజ సిద్ధ నివాసాలు అంతరించడం వలన వాటి జాతి ప్రమాదంలో పడింది. నీలం ఎరుపు లోరీ ఇప్పుడు ఇండోనేషియా లోని ఉత్తర సులవేసికి చెందిన తలౌద్ దీవులకు మాత్రమే పరిమితమైంది. ఇతర చోట్ల ప్రవేశపెట్టబడినా అవికూడా 20వ శతాబ్దంలో సాంగిహే, సియావు, తగులాండాంగ్ ల నుండి అంతరించి పోయాయి. వీటి జనాభా ప్రస్తుతం 5000 నుండి 10000 లోపే. అతి త్వరగా జనాభా తగ్గుతున్న జాతులలో ఇవి కూడా ఒకటి.
మూలాలు
వర్గం:పక్షులు వర్గం:లోరీలు వర్గం:ఇయోస్ వర్గం:ఇండోనేషియా పక్షులు వర్గం:సులవేసి పక్షులు
కోండ్రు మురళీమోహన్
కోండ్రు మురళీమోహన్ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో ప్రభుత్వ విప్‌‌గా, వైద్య విద్య, 108, 104, ఔషధనియంత్రణ, వైద్య ఆరోగ్యశాఖ మంత్రిగా బాధ్యతలు నిర్వహించాడు.
జననం, విద్యాభాస్యం
కోండ్రు మురళీమోహన్ 1972లో ఆంధ్రప్రదేశ్ రాష్ట్రం, శ్రీకాకుళం జిల్లా, లావేరు మండలం, లావేటిపాలెం గ్రామంలో జన్మించాడు. ఆయన బీఈ, ఎంబీఏ పూర్తి చేశాడు.
రాజకీయ జీవితం
కోండ్రు మురళీమోహన్ కాంగ్రెస్ పార్టీ ద్వారా రాజకీయాల్లోకి వచ్చి 1992 నుండి 97 వరకు ఎన్‌ఎస్‌యూఐ రాష్ట్ర ప్రధాన కార్యదర్శిగా పనిచేశాడు. ఆయన 1999లో జరిగిన అసెంబ్లీ ఎన్నికల్లో ఎచ్చెర్ల నియోజకవర్గం నుండి కాంగ్రెస్ పార్టీ తరపున పోటీ చేసి ఓడిపోయాడు. కోండ్రు మురళీ 2000 నుండి 2004 వరకు శ్రీకాకుళం జిల్లా యువజన కాంగ్రెస్‌ అధ్యక్షుడిగా పని చేసి 2004లో జరిగిన అసెంబ్లీ ఎన్నికల్లో కాంగ్రెస్ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి కావలి ప్రతిభా భారతి పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.
మూలాలు
వర్గం:ఆంధ్రప్రదేశ్ శాసన సభ్యులు (2004) వర్గం:ఆంధ్రప్రదేశ్ శాసన సభ్యులు (2009)
బేతుల్
బేతుల్ మధ్య ప్రదేశ్ రాష్ట్రం, బేతుల్ జిల్లా లోని పట్టణం, ఈ జిల్లాకు ముఖ్యపట్టణం. సముద్ర మట్టానికి 658 మీటర్ల ఎత్తున ఉంది. ఈ ప్రాంతం సమృద్ధిగా అడవులతో, జీవవైవిధ్యంతో ఏడాది పొడవునా ఇక్కడి వాతావరణం ఆహ్లాదకరంగా ఉంటుంది. రాష్ట్రంలోని ఇతర ప్రాంతాల మాదిరిగా కాకుండా, సాత్పురా శ్రేణి యొక్క మైదానంలో ఉండడం వలన బేతుల్, ఆహ్లాదకరంగా, ప్రశాంతంగా ఉంటుంది. ఇది రాజధాని నగరం భోపాల్ నుండి 180 కి.మీ దూరంలో ఉంది. బేతుల్ సమీప నగరాలు ఛింద్వారా, నాగపూర్, ఖాండ్వా, హోషంగాబాద్, హర్దా మొదలైనవి.
భౌగోళికం
బేతుల్ 21.92°N, 77.9°W వద్ద, సముద్ర మట్టం నుండి 658 మీటర్ల ఎత్తున ఉంది. ఈ పట్టణం భారతదేశపు భౌగోళిక కేంద్ర బిందువుకు సమీపంలో ఉంది.
జనాభా
2011 భారత జనాభా లెక్కల ప్రకారం బేతుల్ జనాభా 103,330. జనాభాలో పురుషులు 51.12%, మహిళలు 48.88%. బేతుల్ సగటు అక్షరాస్యత రేటు 89.28%, ఇది జాతీయ సగటు 74.04% కంటే ఎక్కువ. జనాభాలో 10.82% మంది 6 సంవత్సరాల కంటే తక్కువ వయస్సు గలవారు.
రవాణా సౌకర్యాలు
thumb| బేతుల్ రైల్వే స్టేషన్|ఎడమ బేతుల్ భారతీయ రైలు నెట్‌వర్క్ యొక్క ఢిల్లీ-చెన్నై (గ్రాండ్ ట్రంక్) మార్గంలో ఉంది. ఇక్కడి నుండి భోపాల్, నాగ్‌పూర్‌ మార్గాల్లో చక్కటి రైలు సౌకర్యాలున్నాయి. బేతుల్ - చందూర్ బజార్, బేతుల్-హర్దా -ఇండోర్.అనే రెండు కొత్త రైల్వే లైన్లు కూడా ప్రతిపాదించబడ్డాయి. బేతుల్ రైల్వే స్టేషన్‌లో 94 రైళ్లు ఆగుతాయి. ఢిల్లీ, చెన్నై, హైదరాబాద్, బెంగళూరు, జైపూర్, లక్నో, కాన్పూర్, భోపాల్, ఇండోర్, హర్దా, జబల్పూర్, నాగ్‌పూర్ మొదలైన ప్రదేశాలకు ఇక్కడి నుండి రైళ్ళున్నాయి
బేతుల్‌కు జాతీయ రహదారి 46, జాతీయ రహదారి 47 ద్వారా అనుసంధానం ఉంది. ఇవి పట్టణాన్ని భోపాల్, నాగ్‌పూర్‌తో కలుపుతాయి. జాతీయ రహదారి 47 ద్వారా హర్దా, ఇండోర్ లకు కూడా రవాణా సౌకర్యం ఉంది. భోపాల్, నాగ్‌పూర్, హర్దా, ఇండోర్‌లతో పాటు జబల్‌పూర్, హోషంగాబాద్, తదితర నగరాలకు ఇక్కడి నుండి రోజువారీ బస్సులు ఉన్నాయి. బేతుల్ RTO కోడ్ MP48.
ఇమ్రాన్ ప్రతాప్‌‌గర్హి
ఇమ్రాన్ ప్రతాప్‌‌గర్హి భారతదేశానికి చెందిన రాజకీయ నాయకుడు, ఉర్దూ భాషా కవి. ఆయన మహారాష్ట్ర నుండి కాంగ్రెస్ తరపున రాజ్యసభ సభ్యుడిగా జూన్ 11న ఎన్నికయ్యాడు. ప్రతాప్‌గర్హి 2019 భారత సార్వత్రిక ఎన్నికలలో మొరాదాబాద్ లోక్‌సభ నియోజకవర్గం నుండి భారత జాతీయ కాంగ్రెస్ అభ్యర్థిగా పోటీచేసి ఓడిపోయాడు. 2021 జూన్ నెలలో ఆల్ ఇండియా కాంగ్రెస్ కమిటీ మైనారిటీ డిపార్ట్‌మెంట్ ఛైర్మన్‌గా నియమితులయ్యాడు.
జననం, విద్య
ప్రతాప్‌గర్హి ఉత్తరప్రదేశ్‌లోని ప్రతాప్‌గఢ్‌లో 1987 ఆగస్టు 6న జన్మించాడు. అలహాబాద్ విశ్వవిద్యాలయం నుండి హిందీ సాహిత్యంలో మాస్టర్స్ పూర్తి చేశాడు. హిందీలో కవిత్వం రాశాడు, కవి సమ్మేళనాలు లో పాల్గొన్నాడు. 2008లో ముషాయిరాస్‌లో పాల్గొన్నాడు. నజ్మ్ మదరసా ప్రజాదరణ పొందింది.
రాజకీయ జీవితం
భారత ప్రధాని నరేంద్ర మోడీని విమర్శించిన ప్రతాప్‌గర్హి, భారత జాతీయ కాంగ్రెస్‌లో చేరాడు. 2019 భారత సార్వత్రిక ఎన్నికలలో మొరాదాబాద్ నుండి పోటీచేసి, సమాజ్ వాదీ పార్టీకి చెందిన హసన్ చేతిలో 590,218 ఓట్లు తేడాతో ఓడిపోయాడు. ప్రతాప్‌ఘర్హి 2021 జూన్ 3న ఏఐసిసి మైనారిటీ డిపార్ట్‌మెంట్ ఛైర్మన్‌గా నియమితులయ్యాడు. 2022 జూన్ నెలలో, భారత జాతీయ కాంగ్రెస్ నామినేషన్‌పై మహారాష్ట్ర నుండి రాజ్యసభకు ఎన్నికయ్యాడు.
మూలాలు
వర్గం:1987 జననాలు వర్గం:రాజ్యసభ సభ్యులు వర్గం:భారత జాతీయ కాంగ్రెస్ నాయకులు
హెలెన్ కెల్లర్
హెలెన్ కెల్లర్ అంధులకు, బధిరులకు, మూగవారికి వారధిగా, వికలాంగుల ఉద్యమాల సారథిగా ప్రపంచ స్థాయిలో పేరొంది ఎందరెందరికో స్ఫూర్తినిచ్చారు. ఊహ బాగా అందీ అందక పూర్వమే పెద్ద జబ్బు చేసి, చూపు, వినికిడి, మాట పోగొట్టుకొని పూర్తి వికలాంగురాలై ఈమె ఈ ప్రపంచాన్ని చూసింది లేదు. ఏ శబ్దాన్ని విన్నదీ లేదు. అయినా అన్నీ అవయవాలు సలక్షణంగా ఉన్న వారందరి కంటే మహోన్నత స్థాయిలో జీవించారు. పట్టుదలతో సాధింపలేనిది ఏదీ లేదని తన జీవితం ద్వారా నిరూపించి ప్రపంచ పౌరులందరికీ ఆదర్శవంతమైన సార్థక సేవా విదుషీమణీగా వన్నెకెక్కారు."19 వ శతాబ్దం"లో అత్యంత శక్తిమంతులుగా ఆవిర్భవించిన వారు ఇద్దరే ఇద్దరు. ఒకరు నెపోలియన్ అయితే రెండవవారు హెలెన్ కెల్లర్ అని ప్రసిద్ధ రచయిత మార్క్ ట్వయిన్ కితాబునందుకున్న ఈమె వికలాంగుల కష్ట నిష్టూరాలు మీదనే కాక, మహిళల హక్కులను గూర్చి పుంఖానుపుంఖాలుగా పత్రికా రచనలు చేశారు. మహిళా హక్కుల సాధనకు స్వయంగా ఉద్యమాలు నడిపారు. "ది స్టోరీ ఆఫ్ మై లైఫ్" గ్రంథ రచనతో తన పుస్తక రచనలకు శ్రీకారం చుట్టి అనేక ప్రఖ్యాత రచనలను వెలువరించారు. వికలత్వానికి, అంధత్వానికీ మూలం పేదరికమనీ, అదిలేని సమాజ స్థాపన ద్వారా వికలాంగుల సమస్యల పరిష్కారం సాధ్యమనీ, అట్టిది సమ సమాజ స్థాపన ద్వారానే సాధ్యమనీ దృఢంగా విశ్వసించి వికలాంగుల ఉజ్వల భవిష్యత్తుకు విశేష కృషి చేశారు.
బాల్యం
హెలెన్ ఆడమ్స్ కెల్లర్ (జూన్ 27, 1880 - జూన్ 1, 1968) అమెరికా లోని అలబామా రాష్ట్రంలోని టస్కాంబియా అనే బస్తీలో జన్మించింది. పుట్టుకతో అంగవికలురాలు కాదు. ఏడాదిన్నర గడిచిన తర్వాత పెద్ద జబ్బు చేసి, మెదడు తీవ్ర రుగ్మతకు గురై క్రమక్రమంగా చూపు, వినికిడి తర్వాత మాట్లాడేశక్తిని కోల్పోయారు. అయితే ఈమె లోని సాధారణ తెలివితేటలకు, ఇతర అవయవాల ఆరోగ్యానికి ఏ మాత్రం లోపం రాలేదు. మూడేళ్ళ వయసులో ఒకరోజు తన "ఏప్రస్"ను తడుపుకొని ఆరబెట్టుకొనేందుకు గది వెచ్చదనం కోసం ఉంచిన పొయ్యి దగ్గరకు చేరుకోవడంతో ఆమె బట్టలు అంటుకొని కనుబొమ్మలు, జుట్టు, నుదురు కాలాయి. ఈ సంఘటనతో చలించిపోయిన తల్లిదండ్రులు మరింత దిగులుపడ్డారు. వెంటనే బాల్టమోర్ పట్టణంలోని ప్రఖ్యాత నేత్ర వైద్యునితో సంప్రదించగా "చూపు వచ్చే అవకాశం లేదు గానీ, మెదడులోని నరాలన్నీ చాలా చురుకుగా ఉన్నాయి. వాషింగ్టన్ అలగ్జాండర్ గ్రాంహంబెల్ వద్దకు తీసుకెళ్ళమని" సలహా అందింది.
విద్యాభ్యాసం
ప్రపంచ ప్రఖ్యాత శాస్త్రవేత్త అయిన అలెగ్జాండర్ గ్రాహంబెల్ భార్యకు దారుణమైన చెముడు. ఆమెకు మాటలు నేర్పే పట్తుదల, అవిరామ ప్రయత్నాల ఫలితమే టెలిఫోన్ ఆవిష్కరణ. ఆయన సలహా మేరకు అంధులకు విద్య నేర్పే "పెర్కిన్స్ ఇనిస్టిట్యూట్" యానమాన్యాన్ని (బోస్టన్) కెల్లర్ తండ్రి అభ్యర్థించాడు.తన కూతురుకు విద్య నె ఒక్ర్పేఅ అధ్యాపకురాలిని ఒప్పించి తన ఇంటివద్దే విద్య నేర్పేందుకు పంపమన్నాడు. ఈ ఇన్‌స్టిట్యూట్ వారే మూగ, గుడ్డి వ్యక్తి మాట్లాడటం, రాయడం నేర్చిన ప్రపంచంలో ప్రథమ వ్యక్తి లారా బ్రిడ్జియన్ను తీర్చిదిద్దారు.
కెల్లర్ విద్యాబుద్ధులు నేర్పించడానికి అన్నే సలీవాన్ నియామకం జరిగింది.ఈమె పూర్తి పేరు అన్నె మాన్స్ ఫీల్డ్ సలీవాన్. పట్టుదలకు ప్రతిరూపం. బాల్యంలోనే తల్లిదండ్రులను కోల్పోయి అంధుల సేవకు అంకితమైన సలీవాన్ అధ్యాపకురాలిగా నియమితమవడం ప్రపంచ వికలాంగుల చరిత్రలో పరమాద్భుత అధ్యాయానికి ప్రారంభం కాగలిగింది. దృష్టి లేదని జీవితం వృధా అని భావించే ఆశోపహతులకు కాంతికిరణం వెలువడింది. జ్ఞానేంద్రియాలలో ముఖ్యమైన మూడూ లోపించిన కెల్లర్ కు విద్య నేర్పడాం ఊహలకు అందని విషయం. అయినా సాధ్యం చేసింది. తొలిరోజులో కెల్లర్ కు ఒక బొమ్మ అందించి అర చేతి మీద "డాల్" అని వ్రాసింది. సూక్ష్మ గ్రాహి అయిన కెల్లర్ వెంటనే ఆమె చేతిమీద "డాల్" (బొమ్మ) అని తిరిగి వ్రాశారు. కెల్లర్ తన జీవితంలో నెర్చుకున్న ప్రప్రథమ పాఠమూ, పదమూ కూడా ఇదే. ఎ.బి.సి.డి.లను చేతిమీద రాసి చూపడం ప్రారంభమైన తర్వాత కెల్లర్ అచంచలమైన ఆత్మ నిబ్బరంతో, అత్యద్భుత ధారణా శక్తితో టీచర్ బోధనలను బాగా ఆకళింపు చేసుకున్నారు. సాధన చేశారు. తల్లిదండ్రుల నుండి విడదీసి, దూరంగా ఒక ఔట్ హౌస్ లో విద్యా బోధన జరిగింది. టీచర్ కు కనబడిన ప్రతి వస్తువు పేరు కెల్లర్ అరచేత రాయడం, ఈమె ప్రతీదీ తడిమి చూసి అవగాహన చేసుకుని గుర్తించడం, రాయడం, గుర్తు పెట్టుకోవడంతో నిరంతర విద్యార్జన కొనసాగింది.
బ్రెయిలీ లో విద్యార్జన
వినికిడి శక్తి వున్న అంధులు సులభ రీతిలో రాసే పద్ధతి ఫ్రెంచ్ దేశస్థుడు, పుట్టు గ్రుడ్డి అయిన లూయీ బ్రెయిలీ కృషి ఫలితంగా ఏర్పడి, ప్రపంచ వ్యాప్తంగా అమలుకు వచ్చిన పద్ధతి "బ్రెయిలీ లిపి". వినికిడి, మాట కూడా లేని కెల్లర్ కు ఈ పద్ధతిలో రాయటం, నేర్చడం అత్యంత కష్ట భరితమే కాకుండా, ఎంతో సహనం, మెళుకువ, నేర్పు కూడా అవసరం. అయినప్పటికీ సలీవాన్ కు సాధ్యమైంది. ప్రతి భావాన్ని అంశాన్నీ అరచేతిలో రాయడం, దానిని గ్రహించే "ఆకళింపు శక్తి"ని పెంచుకున్న కెల్లర్ పట్టుదలగా నేర్చుకోవడంతో అనతి కాలంలోనే బ్రెయిలీ లిపిలో అనాటికి ఉన్న పుస్తకాలన్నీ జీర్ణించుకున్నారు. సీవాన్ అధ్యాపకురాలుగా చేరిన (1887) మూడేళ్లలోనె బ్రెయిలీ లిపిని ఆపోసన పట్టిన కెల్లర్ ద్విగుణీకృత ఉత్సాహంతో 1900 లో కాలేజిలో అడుగు పెట్టి బి.ఎ పట్టాను పుచ్చుకున్నారు. కాలేజీలో కూడా తన తరగతులన్నిటికీ తన టీచర్ ను వెంటబెట్టుకెళ్ళేవారు. అనితర సాధ్యాన్ని కూడా సుసాధ్యం చేసి విద్యాభ్యాసం ముగించారు.
ప్రపంచ పర్యటనలు
తండ్రి మరణంతో ఆర్థిక సంక్షోభం ప్రారంభమవగా, స్వశక్తితో జీవన యానం ప్రారంభించారు. జ్ఞాన సముపార్జన కోసం అనేక గ్రంథాలను వడపోశారు. భాషాంతర తర్జుమాల ద్వారా స్వంత రచనలు చేసి సంపాదనకు ఉపక్రమించారు. జర్మన్, ఫ్రెంచ్, ఇటాలియన్ భాషలు నేర్చుకున్నారు. 1914 నుంచి ప్రపంచ దేశాల పర్యటనలు ప్రారంభించారు.మొదటి, రెండవ ప్రపంచ యుద్ధాలలో క్షతగాత్రులైన సైనికుల పునరావాస కేంద్రాల ఏర్పాటుకు అవిరళ కృషి జరిపారు. యుద్ధాలలో మృతి చెందిన సైనికుల కుటుంబాల సంక్షేమం కోసం వివిధ పథకాలు ప్రరంభానికి ఆయా దేశాల పాలకులను, స్వచ్ఛంద సేవా సంస్థలను అభ్యర్తిస్తూ పర్యటనలు జరిపి, గణనీయమైన స్పందనను సాధించారు. 1968 నాటికి ఈమె మొత్తం 39 దేశాలలో పర్యటనలు జరిపారు.
విశేష మానసిక శక్తులు
మనోబలం, దీక్షలనే ఆక్సిజన్ గా ఉపయోగించుకుంటూ, కాలక్రమేణా అందరి మాఅదిరి గానే చెస్ ఆడటం, గుర్రపు స్వారీ చేయటం, సైక్లింగ్ మొదలైన రంగాలలో చొరబడ్డారు. సంగీత కచేరీలు, సారస్వత గోష్టులతో పాల్గొనడమంటే మహా ఉత్సాహం చూపేవారు. బధిరత్వాన్ని జయించే అద్భుతమైన శక్తిని కూడా అందుకున్నారు. ఈమె శరీరం శబ్ద తరంగాలలోనే సునిశిత తారతమ్యాన్ని, గాలిలో వచ్చే అతి సూక్ష్మ మార్పులను (తరంగ ధ్వనులు) కూడా గ్రహించగలిగినంత సుకుమారంగా, సునిశితంగా రూపొందడం అత్యంత విశేషం. ఈమెను పరిచయం చేసుకుంటూ కరచాలనం చేస్తే ఆ స్పర్శ ద్వారా ఆ వ్యక్తిని చాలా కాలం తరువాత కూడా ఇట్టే పసికట్టి ఫలానా అని చెప్పగలిగేవారు. మన దేశం వచ్చిన సందర్భంలో ఎం.ఎస్.సుబ్బలక్ష్మి గళంలోని సంగీత మాధుర్యాన్ని, ఈమె తన చేతి వేళ్ళద్వారా ఆమె గొంతును తాకుతూనే నిర్థారించ గలిగారు. అంతే కాదు. మనిషి నడుస్తున్నప్పుడు సహజంగా ఏర్పడే భూప్రకంపనాల తారతమ్యాలను అనుసరించి ఆ వ్యక్తి సహజ స్వభావాన్ని అంచనా వేసేవారు. ఈ తరహాలో అనేక అద్భుత మానసిక శక్తులతో ప్రపంచ దేశాలన్నిటినీ ఆకట్టుకొని, వికలాంగుల సేవా కేంద్రాలను ఎల్లెడలా నెలకొల్పడానికి పురికొల్పారు.
అంధుల సేవ
తన జీవితాన్ని అంధుల సేవకు స్వచ్ఛందంగా అర్పించుకొని, అమెరికన్ ఫౌండేషన్ ఫర్ ద బ్లైండ్ సంస్థను స్థాపించి, దాని నిధి సేకరణకు ప్రపంచ వ్యాప్తంగా పర్యటించారు. సమావేశాలు, సదస్సులను నిర్వహించాడు. భారీ స్థాయిలో నిధులు సేకరించి వికలాంగుల ఉద్ధరణకు వ్యయం చేశారు. ఆ సందర్భంలోనే 1955 లో భారతదేశ పర్యటన జరిపారు. రాజధాని ఢిల్లీలో ప్రధాని నెహ్రూ అధ్యక్షతన బ్రహ్మాండమైన బహిరంగసభ జరిగింది. తరువాత బొంబాయిలో కూడా అప్పటి ముఖ్యమంత్రి, గవర్నర్ అధ్వర్యంలో సభ జరిగింది.
ముగింపు
1887, మార్చి 7 న విద్యార్జన ప్రారంభించి, 1900 లో కళాశాలలో చేరి గ్రాడ్యుయేషన్ చేసి, రచయితగా వికలాంగుల సమస్యలను, స్త్రీ హక్కులను గూర్చి పత్రికలలో పరంపరగా వ్యాసాలు రాసి, అంధులకు, బధిరులకు, మూగ వారికి ఏకైక ప్రతినిధిగా అనేక సేవా కార్యక్రమాలను చేపట్టిన కెల్లర్ 1968 జూన్ 1 న మరణించారు. వికలాంగుల మనో ప్రపంచంలో శక్తి వంతమైన వెలుగుగా ప్రవేశించి వారికి ఆశా జ్యోతిగా, ఆత్మ బంధువుగా మనోనిబ్బరాన్ని కల్పించిన కెల్లర్ మహిమాన్వితురాలు.
యితర లింకులు
వర్గం:1880 జననాలు వర్గం:1968 మరణాలు వర్గం:అమెరికా సోషలిస్టులు వర్గం:ప్రపంచ ప్రసిద్ధులు వర్గం:ఆదర్శ వనితలు వర్గం:అమెరికా వ్యక్తులు వర్గం:ఈ వారం వ్యాసాలు
రాళ్ళబండి కవితాప్రసాద్
రాళ్ళబండి కవితాప్రసాద్ (మే 21, 1961 - మార్చి 15, 2015) తెలుగు అవధాని, కవి.
జీవిత విశేషాలు
కవితాప్రసాద్ కృష్ణా జిల్లా, గంపలగూడెం మండలం, నెమలి గ్రామంలో 1961, మే 21వ తేదీన జన్మించాడు. ఇతనికి తల్లిదండ్రులు పెట్టిన పేరు వేంకటేశ్వర ప్రసాదరాజు. కవిత్వం పట్ల మోజుతో తన పేరును కవితాప్రసాద్‌గా మార్చుకున్నాడు. ఈయన తండ్రి కోటేశ్వర రాజు గారు తెలుగు పండితులు. తల్లి పేరు రత్నవర్ధనమ్మ. సత్తుపల్లిలో గణితశాస్త్రం ఐచ్చిక అంశంగా పట్టభద్రుడయ్యాడు. ఉస్మానియా విశ్వవిద్యాలయంలో అవధానవిద్యపై మసన చెన్నప్ప పర్యవేక్షణలో పి.హెచ్.డి. చేశాడు. ఉమ్మడి ఆంధ్రప్రదేశ్ రాష్ట్రంలో ఇతడు గ్రూప్-1 అధికారిగా సాంఘిక సంక్షేమ శాఖలో సేవలను అందించాడు. ఆంధ్రప్రదేశ్ సాంస్కృతిక శాఖకు రెండు పర్యాయాలు సంచాలకుడుగా పనిచేశాడు. ఇతని పర్యవేక్షణలో నాలుగవ ప్రపంచ తెలుగు మహాసభలు తిరుపతిలో జరిగాయి. ఇతడు తెలంగాణ రాష్ట్ర షెడ్యూల్ కులాల అభివృద్ధిశాఖ జాయింట్ డైరెక్టర్‌గా పనిచేశాడు. మంత్రి కడియం శ్రీహరి వద్ద పీయస్ గా బాధ్యతలు నిర్వర్తించాడు. ఇతడు 2015 మార్చి 15న హైదరాబాదులోని బంజారా హిల్స్ లోని కేర్ ఆసుపత్రిలో హృద్రోగంతో మరణించాడు.
సాహిత్య సేవ
ఇతడు 500కు పైగా అవధానాలను చేశాడు. వాటిలో అష్టావధానాలతో పాటుగా శతావధానాలు, ద్విశతావధానాలు ఉన్నాయి. సంప్రదాయ అవధానంతో పాటు కథ, వచనకవిత, గణితం వంటి అనేక ప్రక్రియలను అవధానంలో చొప్పించాడు. ఒకసారి 25 నిమిషాలలో విచిత్ర అష్టావధానం చేసి పండితుల మెప్పు పొందాడు. వరంగల్లోని భద్రకాళి దేవాలయంలో ఏకదిన శతకరచన ధార అనే కార్యక్రమాన్ని చేపట్టి ఒకే రోజులో ఆశువుగా శతకాన్ని చెప్పాడు. ఆశుకవితా ఝరి పేరుతో గంటకు 500 పద్యాలు ఆశువుగా చెప్పాడు.
అవధానాలలో పూరణలు
ఇతడు చేసిన అవధానాలలో కొన్ని పూరణలు మచ్చుకు -
1. సమస్య: గీతను నమ్మరాదనియె కృష్ణుడు పార్థునితోడ మిత్రమా! పూరణ: జాతికి దారిచూపి, దృఢసత్త్వము నిచ్చి, మనస్సు నందునన్ భీతిని పారద్రోలి పలువేదనలన్ పరిమార్చు గీత,దు ర్నీతులబద్ధమిద్దియని నిందలతో పరిహాసమాడినన్ గీతను, నమ్మరాదనియె కృష్ణుడు పార్థునితోడ మిత్రమా! 2. సమస్య: కోతిని పెండ్లియాడె నొక కోమలి స్నేహితురాండ్రు మెచ్చగా! పూరణ: భీతమృగాక్షి యొక్కతె వివేచన కోల్పడె చర్మబాధచే, నాతికి పెండ్లికాదని, వినాశనమౌనని నేస్తులెంచుచున్ జాతకముల్ గుణింపగ, భిషక్కుని సాయము పొంది మందొ, మా కో, తిని పెండ్లియాడె నొక కోమలి స్నేహితురాండ్రు మెచ్చగా! 3. సమస్య: గురువుకు పంగనామములు గుట్టుగ పెట్టనివాడు శిష్యుడే! పూరణ: గురువుల చిత్రమొక్కటి అకుంఠిత రీతిని వ్రాసి దానిలో మరచెను పంగనామములు, మానితమైన ప్రదర్శనంబునం దరసినవారు దోషము తామయి చూపకముందె, తానుగా గురువుకు పంగనామములు గుట్టుగ పెట్టనివాడు శిష్యుడే!
బయటి లంకెలు
వర్గం:1961 జననాలు వర్గం:కృష్ణా జిల్లా అవధానులు వర్గం:తెలుగు కవులు వర్గం:కవిసంగమం కవులు వర్గం:2015 మరణాలు వర్గం:కృష్ణా జిల్లా కవులు
ఏంజెలా మెర్కెల్
వర్గం:1954 జననాలు వర్గం:జీవిస్తున్న ప్రజలు వర్గం:జవహర్ లాల్ నెహ్రూ అవార్డు గ్రహీతలు
పసుపులేటి బాలరాజు
thumb|పసుపులేటి బాలరాజు|261x261px పసుపులేటి బాలరాజు (జ.1964 జూన్ 12) భారతతదేశ రాజకీయ నాయకుడు. అతను ఆంధ్రప్రదేశ్ రాష్ట్ర మాజీ శాసన సభ్యుడు. అతను ప్రస్తుతం జనసేన పార్టీ కి చెందిన వాడు. అంతకు ముందు అతను భారత జాతీయ కాంగ్రెస్ పార్టీ లో పని చేసాడు. అతను ఆంధ్రప్రదేశ్ ప్రభుత్వంలో గిరిజన సంక్షేమ శాఖా మంత్రిగా కూడా పనిచేసాడు.
ప్రారంభ జీవితం
పసుపులేటి బాలరాజు ఆంధ్రప్రదేశ్ లోని విశాఖపట్నం జిల్లాకు చెందిన గూడెం కొత్తవీధి మండలంలో జన్మించాడు. అతను అన్నామలై విశ్వవిద్యాలయం నుండి మాస్టర్స్ డిగ్రీ పూర్తి చేసాడు. రాజకీయాలలోకి రాక పూర్వం అతను కండక్టరుగా, ఉపాధ్యాయునిగా, కాఫీ బోర్డు అధ్యక్షునిగా కూడా పనిచేసాడు. తన 25 సంవత్సరాల వయస్సులో రాజకీయ రంగ ప్రవేశం చేసాడు.
రాజకీయ జీవితం
అతను 1989లో చింతపల్లి శాసనసభ నియోజకవర్గం నుండి ఆంధ్రప్రదేశ్ రాష్ట్ర శాసనసభ్యునిగా ఎన్నికయ్యాడు. 2009లో అతను ఆంధ్రప్రదేశ్ లోని విశాఖపట్నం లోని పాడేరు శాసన సభ్య నియోజక వర్గం నుండి భారత జాతీయ కాంగ్రెస్ తరపున పోటీ చేసి గెలుపొందాడు. అతను వై.ఎస్.రాజశేఖర రెడ్డి మంత్రివర్గంలో మంత్రిగా పనిచేసాడు. . ఎన్.కిరణకుమార్ రెడ్డి మంత్రి వర్గంలో గిరిజన సంక్షేమ శాఖా మంత్రిగా పనిచేసాడు. అతను 2009-2014 వరకు ఆంధ్రప్రదేశ్ ప్రభుత్వంలో గ్రామీణాభివృద్ధి, గిరిజన సంక్షేమ శాఖలకు మంత్రిగా పనిచేసాడు.
వ్యక్తిగత జీవితం
అతను రాధను వివాహం చేసుకున్నాడు. అతనికి ఒక సోదరి, ముగ్గురు సోదరులు. అతనికి ఒక కుమార్తె "డా.దర్శిని", కుమారుడు "భగత్" ఉన్నారు.
మూలాలు
వర్గం:ఆంధ్రప్రదేశ్ శాసన సభ్యులు (1989) వర్గం:భారత జాతీయ కాంగ్రెస్ నాయకులు వర్గం:విశాఖపట్నం జిల్లా వ్యక్తులు వర్గం:జీవిస్తున్న ప్రజలు వర్గం:1964 జననాలు వర్గం:ఆంధ్రప్రదేశ్ శాసన సభ్యులు (2009) వర్గం:అన్నామలై యూనివర్సిటీ పూర్వ విద్యార్థులు వర్గం:జనసేన పార్టీ రాజకీయ నాయకులు
లద్నూర్
లాదునూర్ తెలంగాణ రాష్ట్రం, సిద్దిపేట జిల్లా, మద్దూరు మండలంలోని గ్రామం.
ఇది మండల కేంద్రమైన మద్దూర్ నుండి 6 కి. మీ. దూరం లోను, సమీప పట్టణమైన జనగామ నుండి 25 కి. మీ. దూరంలోనూ ఉంది.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 670 ఇళ్లతో, 2855 జనాభాతో 1597 హెక్టార్లలో విస్తరించి ఉంది. గ్రామంలో మగవారి సంఖ్య 1408, ఆడవారి సంఖ్య 1447. షెడ్యూల్డ్ కులాల సంఖ్య 760 కాగా షెడ్యూల్డ్ తెగల సంఖ్య 17. గ్రామం యొక్క జనగణన లొకేషన్ కోడ్ 577646 .పిన్ కోడ్: 506224.
విద్యా సౌకర్యాలు
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు రెండు, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రైవేటు ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. ఒక ప్రైవేటు జూనియర్ కళాశాల ఉంది.సమీప ప్రభుత్వ ఆర్ట్స్ / సైన్స్ డిగ్రీ కళాశాల చేర్యాలలోను, ఇంజనీరింగ్ కళాశాల సిద్ధిపేటలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ వరంగల్లో ఉన్నాయి.సమీప వృత్తి విద్యా శిక్షణ పాఠశాల చేర్యాలలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు వరంగల్లోనూ ఉన్నాయి.
ప్రభుత్వ వైద్య సౌకర్యం
లాదునూర్లో ఉన్న ఒకప్రాథమిక ఆరోగ్య కేంద్రంలో ఇద్దరు డాక్టర్లు, ఆరుగురు పారామెడికల్ సిబ్బందీ ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.సంచార వైద్య శాల గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
లాదునూర్లో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో వ్యవసాయ పరపతి సంఘం ఉంది. ICICI బ్యాంక్ శాఖ ఉంది. స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. వాణిజ్య బ్యాంకు గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
నీటిపారుదల సౌకర్యాలు
లాదునూర్లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
లాదునూర్లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మొక్కజొన్న, ప్రత్తి
పారిశ్రామిక ఉత్పత్తులు
బీడీలు
గుంగుర్తి
గుంగుర్తి తెలంగాణ రాష్ట్రం, రంగారెడ్డి జిల్లా, గండిపేట్ మండలంలోని గ్రామం. ఇది మండల కేంద్రమైన రాజేంద్రనగర్ నుండి 17 కి. మీ. దూరం లోను, సమీప పట్టణమైన హైదరాబాదు నుండి 22 కి. మీ. దూరంలోనూ ఉంది.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని రాజేంద్రనగర్ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటుచేసిన గండిపేట్ మండలంలోకి చేర్చారు.
గణాంకాలు
2011 భారత జనగణన గణాంకాల ప్రకారం ఈ గ్రామం 2 ఇళ్లతో, 15 జనాభాతో 26 హెక్టార్లలో విస్తరించి ఉంది. గ్రామంలో మగవారి సంఖ్య 12, ఆడవారి సంఖ్య 3. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 574226 .పిన్ కోడ్: 500075.
విద్యా సౌకర్యాలు
సమీప బాలబడి, ప్రాథమిక పాఠశాల ఖానాపూర్లోను ఉన్నాయి.సమీప జూనియర్ కళాశాల నార్సింగిలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు హైదరాబాదులోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ హైదరాబాదులో ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల హైదరాబాదులో ఉన్నాయి.
ప్రభుత్వ వైద్య సౌకర్యం
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 కి.మీ. లోపు దూరంలో ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉంది. ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉంది.
వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం, ఆటో సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
స్వయం సహాయక బృందం, పౌర సరఫరాల వ్యవస్థ దుకాణం గ్రామం నుండి 5 కి.మీ. లోపు దూరంలో ఉన్నాయి. సహకార బ్యాంకు గ్రామం నుండి 5 నుండి 10 కి.మీ. దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, వాణిజ్య బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో ఇతర పోషకాహార కేంద్రాలు ఉంది. జనన మరణాల నమోదు కార్యాలయం ఉన్నాయి. అంగన్ వాడీ కేంద్రం, ఆశా కార్యకర్త గ్రామం నుండి 5 కి.మీ. లోపు దూరంలో ఉన్నాయి. వార్తాపత్రిక, శాసనసభ పోలింగ్ కేంద్రం గ్రామం నుండి 5 కి.మీ.లోపు దూరంలో ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. సమీకృత బాలల అభివృద్ధి పథకం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
గుంగుర్తిలో భూ వినియోగం కింది విధంగా ఉంది:
నీటిపారుదల సౌకర్యాలు
గుంగుర్తిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
గుంగుర్తిలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, పండ్లు, కూరగాయలు
నరసరావుపేట ఇంజనీరింగ్ కళాశాల
నరసరావుపేట ఇంజనీరింగ్ కళాశాల - ఉన్నత విద్య కోసం ఏర్పడిన ఒక ఇంజనీరింగ్ కళాశాల. ఇది ఆంధ్రప్రదేశ్ రాష్ట్రం, గుంటూరు జిల్లా, నరసరావుపేటలో 1998లో స్థాపించబడింది. ఎన్‌ఇసి కాకినాడలోని జెఎన్‌టియుకెకు శాశ్వత అనుబంధం కలిగిన ఒక స్వయంప్రతిపత్తి గల సంస్థగా ఉంది. దీనిని గాయత్రి ఎడ్యుకేషనల్ డెవలప్‌మెంట్ సొసైటీ (జిఇడిఎస్) నిర్వహిస్తుంది.
ఈ సంస్థను న్యూడిల్లీలోని ఆల్ ఇండియా కౌన్సిల్ ఫర్ టెక్నికల్ ఎడ్యుకేషన్ ఆమోదం పొందింది. నేషనల్ బోర్డ్ ఆఫ్ అక్రిడిటేషన్ అండ్ నేషనల్ అసెస్మెంట్ అండ్ అక్రిడిటేషన్ కౌన్సిల్ 'ఎ' గ్రేడ్‌తో గుర్తింపు పొందింది. కళాశాల ఐయస్ఒ 9001: 2008 తో ధృవీకరించబడింది.
క్యాంపస్
thumb|క్యాంపస్, నరసరావుపేట ఇంజనీరింగ్ కళాశాల |alt= నరసరావుపేట ఇంజనీరింగ్ కళాశాల ప్రాంగణం 40 ఎకరాల విస్తీర్ణంలో ఉంది.ఇది గన్నవరం (విజయవాడ) విమానాశ్రయానికి 100 కిలోమీటర్ల దూరంలో ఉంది. క్యాంపస్‌లో సెంట్రల్ లైబ్రరీ, డిజిటల్ బోర్డులతో హైటెక్ తరగతి గదులు, వైఫై-ఎనేబుల్డ్ కంప్యూటర్ ల్యాబ్‌లు, వర్క్‌షాప్‌లు-మెకానికల్, సివిల్, ఎలక్ట్రికల్ వసతులు ఉన్నాయి.ఇంకా గెస్ట్ హౌస్, క్యాంటీన్లు, మెడికల్ సెంటర్, ఇండోర్ స్టేడియాలు, ఫుట్‌బాల్‌కు ఆట స్థలాలు, క్రికెట్, అథ్లెటిక్స్ మొదలైన వాటితో పాటు విద్యార్థులు,అధ్యాపకుల కోసం హాస్టళ్లు అందుబాటులో ఉన్నాయి.
అడ్మిషన్స్
అండర్ గ్రాడ్యుయేట్ కోర్సులకు ప్రవేశం
బిటెక్ - ప్రభుత్వం ఆంధ్రప్రదేశ్ నిర్వహించిన కామన్ ఎంట్రన్స్ టెస్ట్ (ఎంసెట్) లో విద్యార్థుల పనితీరు ఆధారంగా సీట్లను అందిస్తుంది. అయితే, కేటాయించిన సీట్లలో 70% మాత్రమే ఎంసెట్ లో మెరిట్ ఆధారంగా ఉండగా, 30% సీట్లు మేనేజ్‌మెంట్ కోటాగా గుర్తించబడ్డాయి.
పోస్ట్ గ్రాడ్యుయేట్ ప్రోగ్రాములలో ప్రవేశం
యంటెక్ - 70% ప్రవేశాలు గేట్ / పిజిఇసిటి ర్యాంకుల ఆధారంగా జరుగుతుండగా, 30% ప్రవేశాలు నిర్వహణ ఆధారితమైనవి.
యంబిఎ & యంసిఎ - 70% అడ్మిషన్లు ఎపి ఐసెట్ ర్యాంకుల ఆధారంగా చేయగా, 30% అడ్మిషన్లు నిర్వహణ ఆధారితమైనవి.
విద్యార్థి జీవితం
thumb|220x220px| బాస్కెట్‌బాల్ కోర్టు, నరసరావుపేట ఇంజనీరింగ్ కళాశాల |alt=
పరిశ్రమ భాగస్వాములు
thumb|220x220px| కంప్యూటర్ ల్యాబ్, నరసరావుపేట ఇంజనీరింగ్ కళాశాల |alt= యన్ఇసి మైక్రోసాఫ్ట్ ఎడ్వాంటేజ్ ప్లాటినం భాగస్వామి, క్యాంపస్‌లో మైక్రోసాఫ్ట్ ఇన్నోవేషన్ సెంటర్‌ను నిర్వహిస్తుంది. రోబోటిక్స్ & ఎంబెడెడ్ సిస్టమ్స్ సెంటర్‌ను కలిగి ఉంది.
తరచుగా ఆంధ్రప్రదేశ్‌లోని టాప్ 20 బి.టెక్ కాలేజీలలో ఒకటిగా జాబితా చేయబడిన ఎన్‌ఇసి, టిసిఎస్ అక్రెడిటేషన్‌ను కూడా పొందింది, ఇంకా ఇన్ఫోసిస్ - క్యాంపస్ కనెక్ట్ కాలేజీగా గుర్తింపబడింది.
యునైటెడ్ స్టేట్స్లోని న్యూ మెక్సికోలోని లాస్ క్రూసెస్‌లోని ప్రధాన పరిశోధనా విశ్వవిద్యాలయం న్యూ మెక్సికో స్టేట్ యూనివర్శిటీ (ఎన్‌ఎంఎస్‌యు) 2018 లో ఎన్‌ఇసితో అవగాహన ఒప్పందం కుదుర్చుకుంది. నైపుణ్య అభివృద్ధి మార్పిడి కార్యక్రమంలో భాగంగా, ఎన్‌ఇసి విద్యార్థులు ఎన్‌ఎంఎస్‌యులో చదువుకోవచ్చు. సైన్స్ అండ్ టెక్నాలజీలో పురోగతి గురించి తెలుసుకోవడానికి వారి పరిశోధన, అభివృద్ధి కణాలను ఉపయోగించవచ్చు.
విజయాలు
thumb|యన్ఇసి, వైస్ చైర్మన్ మిట్టపల్లి చక్రవర్తి న్యూ మెక్సికో స్టేట్ యూనివర్శిటీతో యం.ఒ.యుకు సంతకం చేసిన సందర్బం
బయటి లింకులు
వర్గం:నరసరావుపేట వర్గం:పల్నాడు జిల్లా విద్యాలయాలు
గోత్రాలు జాబితా
భాటియా గోత్రములు
వైష్ణవులు / హిందువులు:
హిందూ మతం గోత్రములు
గోత్రములు' మొత్తం ఎనభై తొమ్మిది. వీటిని ఏకోననవతి శాండిలగణ గోత్రములందురు.
బయటి లింకులు
వర్గం:భారతీయ కుల వ్యవస్థ వర్గం:గోత్రములు వర్గం:హిందూ మతము వర్గం:హిందూ మతము సంబంధిత జాబితాలు‎
లవర్
లవర్ 2018 జులై 20 న విడుదలైన తెలుగు సినిమా
కథ
రాజ్‌(రాజ్‌తరుణ్‌) ఓ మెకానిక్‌. స్వంత గ్యారేజ్‌ నడుపుతుంటాడు. అతడు బ్యాంకాక్‌ నగరానికి విహార యాత్ర వెళ్లాలనుకుంటాడు. అదే సందర్భంలో అన్నయ్య జగ్గూ భాయ్‌(రాజీవ్‌ కనకాల)కి ఓ ప్రమాదం వస్తుంది. తనని కాపాడే ప్రయత్నంలో రాజ్‌ గాయపడతాడు. ఆసుపత్రికి వెళ్లిన రాజ్‌కి చరిత(రిద్ధి కుమార్) పరిచయం అవుతుంది. తొలిచూపులోనే తనతో ప్రేమలో పడతాడు. ఆమెను ప్రేమలో దింపడానికి నానా రకాలుగా ప్రయత్నాలు చేస్తుంటాడు. చివరకు చరిత.. రాజ్‌ ప్రేమను అంగీకరిస్తుంది. అంతా సవ్యంగా జరుగుతుంది అనుకుంటున్న తరుణంలో చరితపై దాడి జరుగుతుంది. రాజ్‌ ఆమెను కాపాడుతాడు. కోయంబత్తూర్‌లో పేరు మోసిన రౌడీ(సచిన్‌ ఖేడేకర్‌)కి కాలేయ సమస్య ఉంటుంది. తను బ్రతకాలంటే కాలేయాన్ని మార్పిడి చేయాలి.. ఓ అమ్మాయి చంపి కాలేయాన్ని తన మావయ్యకి అమర్చాలనుకుంటాడు ఆ రౌడీ అల్లుడు(మావయ్య). ఆ అమ్మాయిని చరిత కాపాడుతుంది. ఇంతకు చరితకు.. ఆ అమ్మాయికి ఉన్న సంబంధం ఏంటి? రాజ్‌.. ప్రమాదంలోని చరితను ఎలా కాపాడుకుంటాడు? అనే విషయాలు మిగిలిన కథలో భాగం.
బయటి లంకెలు
వర్గం:2018 తెలుగు సినిమాలు
సెట్టి ఈశ్వరరావు
thumb|గురజాడ అప్పారావు సెట్టి ఈశ్వరరావు అభ్యుదయ రచయిత, పత్రికా సంపాదకుడు. రాచమళ్ల సత్యవతీదేవి సంపాదకత్వంలో వెలువడిన "తెనుగు తల్లి" సాహిత్యమాసపత్రికకు సహాయ సంపాదకుడిగా పనిచేశాడు. ఇతడు విశాలాంధ్ర అనే పక్షపత్రికను ప్రారంభించి, ప్రగతిశీలసాహిత్యానికి విశాలమైన నేపథ్యాన్ని కల్పించాడు. త్వమేవాహం, నయాగరా, వజ్రాయుధం, సంఘర్షణ కావ్యాల తొలి విపుల విమర్శలతోపాటు రష్యన్ జానపద బాలసాహిత్యాన్ని ప్రకటించిన ఘనత ఇతడిదే. ఆ రోజులలో రీడర్స్ డైజెస్ట్ వంటి పత్రికల ద్వారా వెలువడుతుండిన రష్యన్ వ్యతిరేక ప్రచారాన్ని అడ్డుకొని, సాధక్ అన్న పేరుతో ఇతడు విమర్శవ్యాసాలను వ్రాసేవాడు. ఆ తర్వాత విశాలాంధ్ర టైటిల్ ను కమ్యూనిస్టు పార్టీకి వారి దినపత్రికకోసం ఇచ్చివేశాడు. విశాలాంధ్ర ప్రచురణాలయం కోసం ఇతడు గురజాడ రచించిన కథానికల సంపుటి, కవితల సంపుటి, కన్యాశుల్కము మొదలైన పుస్తకాలకు సంపాదకత్వం వహించాడు. అమెరికన్ నీగ్రో కవుల గీతాలు అనే పుస్తకాన్ని అనువదించాడు. మహాకవి మహాపురుషుడు గురజాడ అప్పారావు అనే పుస్తకాన్ని వ్రాశాడు.
మూలాలు
వర్గం:సంపాదకులు వర్గం:తెలుగు రచయితలు
రోహ్తక్ లోక్ సభ నియోజకవర్గం
రోహ్తక్ లోక్ సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, హర్యానా రాష్ట్రంలోని 10 లోక్‌సభ నియోజకవర్గాలలో ఒకటి. ఈ నియోజకవర్గం పరిధిలోకి తొమిది అసెంబ్లీ స్థానాలు వస్తాయి.
మూలాలు
వర్గం:హర్యానా లోక్‌సభ నియోజకవర్గాలు
రామసహాయం సురేందర్ రెడ్డి
రామసహాయం సురేందర్‌ రెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన డోర్నకల్ నియోజకవర్గం నుండి ఎమ్మెల్యేగా & వరంగల్ లోకసభ నియోజకవర్గం ఎంపీగా పని చేశాడు.
మూలాలు
వర్గం:రాజకీయ నాయకులు వర్గం:తెలంగాణ రాజకీయ నాయకులు
ప్లాబితా బోర్తకూర్
ప్లాబితా బోర్తకూర్ అస్సాంకు భారతదేశానికి చెందిన హిందీ చెందిన నటి, గాయని, కళాకారిణి.
మూలాలు
వర్గం:హిందీ సినిమా నేపథ్యగాయకులు వర్గం:హిందీ సినిమా నటీమణులు వర్గం:భారతీయ సినిమా నటీమణులు వర్గం:జీవిస్తున్న ప్రజలు
పి. వి. రమణ (వాలీబాల్ క్రీడాకారుడు)
పూసర్ల వెంకట రమణ  భారత వాలీబాల్ క్రీడాకారుడు. అతను భారతీయ రైల్వే సికింద్రాబాదులో స్పోర్టు మేనేజరుగా చేస్తున్నాడు. అతను భారత జాఈత వాలీబాల్ పురుషుల జట్టులో సభ్యుడు. రమణ వాలీబాల్‌లో 2000 సంవత్సరం అర్జున అవార్డు విజేత. 1986 లో ఆసియా క్రీడల్లో కాంస్య పతకాన్ని గెలుచుకున్న భారత జట్టు సభ్యుడు.
అతని కుమార్తె పుసర్ల వెంకట సింధు  బ్యాడ్మింటన్ క్రీడాకారిణి. ఆమె 2019లో బి.డబ్ల్యూఎఫ్ వరల్డ్ ఛాంపియన్‌షిప్స్ లో బంగారుపతకాన్ని సాధించింది.
రమణ సొంత ఊరు ఆదిలాబాద్‌లోని నిర్మల్. అతని తండ్రి ఎలక్ట్రికల్ డిపార్ట్‌మెంట్‌లో పనిచేసేవాడు. తండ్రి ఉద్యోగ రీత్యా నిడదవోలులో కొంత కాలం ఉన్నాడు. రమణ ఐడీపీఎల్ బాలానగర్‌లో చదువుకొన్నాడు. ఎబిఎన్ ఆంధ్రజ్యోతి టెలివిజన్ ఛానల్ అధిపతి రాధాకృష్ణకు ఇచ్చిన ఇంటర్వ్యూలో రమణ తాను ఐదు సంవత్సరాల వయస్సులో తండ్రిని కోల్పోయాడని అందువల్ల హైదరాబాదులో పెరిగానని తెలిపాడు. అతను విజయవాడలో డిగ్రీ చేసినట్లు తెలియజేసాడు. వారి పూర్వీకులు పశ్చిమ గోదావరి జిల్లాకు చెందినవారు.